ვარლამ თაყაიშვილი
ვარლამ სიმონის ძე თაყაიშვილი (დ. 1850, ლიხაური — გ. 1934) — ქართველი სამხედრო მოღვაწე, ისტორიკოს ექვთიმე თაყაიშვილის უფროსი ძმა. 1879 წელს სამსახური დაიწყო რუსეთის იმპერიის არმიაში. დაამთავრა გენერალური შტაბის აკადემია გიორგი კვინიტაძესთან ერთად. 1895 წელს იყო კავკასიის სამხედრო ოლქის გენშტაბის სამხედრო მიმოსვლის უფროსი. 1903 წლიდან იყო ელიზავეტოპოლის გენერალ-გუბერნატორი. 1905 წელს მიანიჭეს გენერალ-მაიორის წოდება. ცხოვრობდა პეტერბურგში. 1917 წლის რევოლუციის შემდეგ საქართველოში დაბრუნდა და ეროვნული არმიის რიგებში ჩადგა. ჰქონდა გენერალ-მაიორის წოდება. 1921 წლიდან ემიგრაციაში იყო.